На 22.01.2020г. четвъртокласниците от Второ основно училище „ Н. Й. Вапцаров“ – гр. Търговище посрещнаха скъпи гости.

 Група деца дойдоха водени от г-жа Аткова – директор на Частно основно училище „Куест“ – гр. София. Двете училища работят заедно по Национална програма „ Иновации в действие“. На срещата присъстваха г-жа Люба Колева и г-жа Виолина Войнова – старши експерти от РУО гр. Търговище.

 Много емоционално и с голямо желание децата заедно изработиха красиви пана от еко- материали, за да покажат, че отпадъците могат да имат втори живот. След като изработиха паната решиха да ги подарят на деца, лишени от родителски грижи, като предадат щафетата на едно искрено и красиво приятелство.

 Гостите ни изненадаха с много и разнообразни подаръци, от които останахме възхитени и им благодарихме от сърце. Разговорите и усмивките нямаха край и взаимно се взе решение това приятелство да продължи с нови идеи, гостувания и съвместни инициативи.

***„За приятелството трябва да се борим всеки ден.***

***То е свято като хляба, от съдбата подарен.***

***Колко хубаво е само да усещаш ей така.***

***До сърцето друго рамо и протегната ръка.”***